钦定古今图书集成/明伦汇编/闺媛典/第038卷 > 皇清二 > 郭可妻陆氏
## 钦定古今图书集成/明伦汇编/闺媛典/第038卷 > 皇清二 > 郭可妻陆氏

按《吴县志》：陆氏，诸生郭可妻。子兆鳌，食饩吴庠。氏事姑甚孝，割股以疗姑病。越半载，姑病复，氏涕泣告天，愿以身代。兆鳌曲慰之，氏曰：“吾行吾意，毋多言。” 又割股煎汤以进。姑年逾八旬而卒。继而可疾，亦割如前。股凡三刳骨皆露，兆鳌以陈之。督学赵仑、方伯宋荦各表其门。